idehaven: 2012
Man kan gøre status på mange måder og bruge lange sætninger på det. Jeg laver en overspringshandling af de større her og nøjes med at sige:
Indsendt af idehaven kl. mandag, december 31, 2012 8 kommentarer:
Var der en sommer i 2012? Det kunne man godt spørge sig selv om.
Jo der var en sommer, omend den var besynderlig og utilregnelig. Det vidner mine billeder om.
Og selvom der var masser af regn og gråvejrsdage, er det solskinstimerne og dagene jeg mindes.
Håbet om at den næste sommer bliver bedre, er altid intakt. Men helt ringe var den forgangne sommer alligevel ikke.
Regnen gjorde nytte i faskinen, gav liv og stor frodighed.
Regnen gjorde nytte i orangeriet og på vandregningen.
Og regnen gav et flot rosenflor uden tørkeskader og utøjsangreb af betydning.
Haveselskabets regnvandskampagne blev skudt igang. Og det bliver ikke det sidste vi hører om den problematik. Den optager mange hus- og haveejere, nye løsninger er undervejs på alle planer.
Det bliver et emne, jeg vil vende tilbage til senere i det nye år.
Indsendt af idehaven kl. søndag, december 30, 2012 6 kommentarer:
Etiketter: Regnvand.
Astilbe Color Flash Lime er også et bekendtskab værd. Det flotteste gule løv hele sommeren og så efterårsfarver der byder på det hele.
Blomsterfarven er jeg ikke så vild med, men de kan klippes af, da det kun er for løvet jeg har planten.
Som alle astilber generelt, er de utrolig robuste og nemme.
Indsendt af idehaven kl. lørdag, december 29, 2012 5 kommentarer:
Etiketter: Tema 2013
Hvert år sit tema og næste år handler det i høj grad om løvet.
Det har i mange år fascineret mig at finde frem til nye og spændende planter. Især de sorte, de gyldne og de sølvfarvede har jeg mange af. Men horisonter skal jo udvides og de sidste par år har en del brogetbladede sneget sig ind i sortimentet.
Sidste års bestseller: Astilbe Color Flash.
Løvet har nærmest høstfarver hele sæsonen og de sødeste cremefarvede blomster.
Mange astilbers blomster falder normalt ikke i min smag, men denne er bare så god, smuk og holdbar. Løvet er smukt i sig selv og kan med fordel anvendes som suplement i buketter.
Filipendula Red Umbrellas lykkedes det mig ikke at skaffe sidste sæson da den blev udsolgt lynhurtigt. Så jeg var hurtigt ude og fik den bestilt i god tid, for den bliver også et "must" er jeg sikker på. Mjødurter er i det hele taget en fantastisk plantetype til de danske haver.
Så når vi har rundet nytåret, ved jeg godt hvad jeg skal lave: opdatere plantelisterne på hjemmesiden og dernæst skal der skrives skilte.
Indsendt af idehaven kl. fredag, december 28, 2012 5 kommentarer:
HAVE - KULTUR - HAVEREJSE 2. - 4. JULI 2013 TIL SVERIGE.
Den første dag besøger vi Tage Andersens eventyrlige Gunillaberg, Bottnaryds trækirke og Rosenlunds Rosarium ved Jönköping, Vättern.
Den anden dag besøger vi Brunstorpsgård ved Huskvarna, Linnés Råshult ved Diö, Orangeriet og Trädgården ved Möckelnäs Herregård.
Den tredje dag besøger vi Linnéträdgården, Växjö. Den trädgård som vandt guld på Chelsea Flower Show i 2007. Herefter Glasets Hus i Limmared.
Turen arrangeres i samarbejde mellem Nibe, Midthimmerlands, Hammer Bakker, Hals og Aalborg Havekredse.
Turen køres i en 4-tjernet bus med John Hansens Turistbusser, medlem af rejsegarantifonden og udvidet rejsebureauansvarsforsikring i.h.t lov om rejsepakker.
Ved tilmelding indbetales depositum 8oo kr pr. deltager.
Deltagelse sker efter først-til-mølle-princippet.
Depositum og det resterende beløb for rejsen indbetales til Danske Bank:
Reg.nr 3282
Konto: 3282185911 senest 11.marts 2013
98352442 40152136
Tirsdag, 2. Juli 2013 - 8:00 til Torsdag, 4. Juli 2013 - 20:00
2600 kr, tillæg for enkeltværelse 475 kr. Dækker alt undtagen frokoster og drikkevarer.
Mandag, 11. Marts 2013 - 15:00
Bente Kragh og Helga Hald
kraghchr@post3.tele.dk idehaven@idehaven.net
Der udsendes endegyldigt program efter tilmeldingsfristen.
Indsendt af idehaven kl. torsdag, december 27, 2012 Ingen kommentarer:
Må dagen idag blive dejlig.
Indsendt af idehaven kl. mandag, december 24, 2012 3 kommentarer:
Snestormen raser udenfor, anden er i ovnen, gaverne er pakket ind, rødgranen på fod og ilden knitrer i brændeovnen.
Jeg fik endelig min hvide - eller rettere cremefarvede - julestjerne.
Dem har jeg ikke set mange af i år. Kun røde. Og heldigvis ikke de blå og hvad der ellers har været af misfostre i mulige og umulige farver.
Indsendt af idehaven kl. søndag, december 23, 2012 14 kommentarer:
Der er så meget at anvende fra haven og naturen udover det traditionelle julegrønt. Og ofte er det meget lidt, man skal bruge for at effekten bliver størst og bedst.
En gren fra syrenen med friske knopper og julehjerter i guld og grønt.
Et glas med kogler.
Julestjernene er fra Paradehuset, Gisselfeld Slot.
Hyldegrene som et lille træ med lys, engle og fugle.
Og jo, jeg har gran også.
For det hører sig til og vil jeg heller ikke undvære.
Og nu er det snart.
Sneen er faldet her i Nordjylland for en time siden.
Vinden rusker i det hele derude.
Fru Fasan havde Hr. Fasan med idag.
Indsendt af idehaven kl. lørdag, december 22, 2012 1 kommentar:
lige tage et billede af mine hyacinter, der står og ligner et kærestepar.
Da jeg stod og kiggede ud imellem dem, opdagede jeg noget stort bevæge sig ude ved fuglefoderpladsen.
Fru Fasan havde fundet ind og opdagede mig med det samme, jeg var også kun tre meter væk,
men der skulle mere til at skræmme hende væk. Så hun fortsatte med at spise mine hjemmebagte boller og fuglefoderet. Det var hende mere end velundt.
Tilbage til den duftende juleblomst. Købte så lige nye da disse ikke holder ret meget længere.
Beklager at billederne af Fru Fasan ikke er af bedste kvalitet - jeg har stadig meget at lære udi den kunst at fotografere.
Indsendt af idehaven kl. fredag, december 21, 2012 4 kommentarer:
Vores kendte julestjerne stammer oprindeligt fra Mexico. Derfor kom jeg til at tænke på denne, som jeg så mange gange i USA. Ocotillo eller Fouquieria splendens hedder den.
En både vildtvoksende og kulturplante fra Mexico og det sydlige USA. Minder rigtigt meget om Kristi Tornekrone, blot er denne op til flere meter høj. Bliver brugt i naturmedicin og ellers som hæk, læhegn, prydplante og vildtvoksende i ørkenområder.
Selv på den berømte kirkegård i Tombstone, står der et hav af Ocotillo´s.
Et sted hvor der var nøjagtigt så varmt som vist også kan ses af billedet.
Jeg har aldrig interesseret mig særlig meget for kaktusser og andre ørkenplanter.
Men de er faktisk spændende når man møder dem i deres rette element og der ikke er konkurrence fra en masse andre kulturplanter.
Indsendt af idehaven kl. lørdag, december 15, 2012 1 kommentar:
Jeg gjorde store øjne da jeg var i USA og vi på vej fra Tombstone, Arizona mod nord, holdt en pause i et skovlignende pmråde. For der var der vildtvoksende mistelten overalt. Vauw - jeg har aldrig set så meget på eet sted - ikke engang i Bilka.
Det var et flot syn med de kæmpestore mistelten.
Og ja, Rudolf bor også i det område. Dem så vi en del af.
Min søster venter på ? Oluf? Nej nok ægtemanden.
Under misteltenen vokser der bl.a. sådanne flotte agaver.
En mangfoldig og varieret natur, må man sige.
Indsendt af idehaven kl. fredag, december 14, 2012 3 kommentarer:
Al den sne isolerer og mange træer, buske og planter nyder godt af det. Især når der er så hård frost som i disse dage. Solen viser sig også, hvilket gør snedækket endnu bedre og flottere.
Det er heller ikke endnu vi skal frygte barfrosten for alvor. Det er først sidst i januar og februar, den for alvor kan gøre skade og tage livet af roserne og andre følsomme planter.
Derfor tager jeg det roligt og nyder de dejlige dage.
På forunderlig vis bliver man mere tolerant når vejret sætter begrænsninger for udfoldelserne.
Man evner at strække sig mere og få det bedste ud af situationen.
Indsendt af idehaven kl. torsdag, december 13, 2012 2 kommentarer:
Vinteren har lagt sig over min lille matrikel på allersmukkeste vis.
Indsendt af idehaven kl. onsdag, december 12, 2012 3 kommentarer:
Smukke, pyntede juletræer.
Roser, franske anemoner, hamamelis, gerbera, juleroser, mos og mange smukke grene er blot nogle af ingredienserne i de mange dekorationer og opstillinger i slottets rum og sale.
Der er dækket op til the og til det store juletaffel. Selveste Stygge Krumpen dukker op - hold øje med ham. Ingeborg Skeel viste sig også, men blev ikke fanget af mit kamera.
Sidst, men ikke mindst, det overflødighedshorn af skønne ting som kan friste en sjæl som mig.
Lidt i lukketid og en stille snak med den travle mand Stig.
Min nye stjerne - dette års indkøb.
Indsendt af idehaven kl. søndag, december 09, 2012 8 kommentarer: